29 ጥሪ 2019 ምንጪ ስእሊ, Claudia Campanella መግለጺ ስእሊ, ክላውድያ ንካልኦት ቀልቀሎም ከወፍዩ እተተባብዕ ሰብ እያC ጓል 31 ዓመት ክላውድያ ካምፓነላ፡ ኣብ ክፍሊ ምምሕዳር ናይ ሓደ ዩኒቨርሲቲ ዓዲ እንግሊዝ ከም ተሓጋጋዚት'ያ ትሰርሕ፡ ትርፊ ግዚኣ ድማ ቀልቀላ ኣብ ምልጋስ ተሕልፎ። "ገሊኦም መሓዙተይ፡ ዘደንጹ ወይ ድማ ዘጸይን ጌሮም ይርእይዎ፡ ንዓይ ግን ኣየጨንቐንን'ዩ። ምልጋስ ቀሊል'ዩ፡ ደሓር ካኣ ንሕክምናዊ መጽናዕቲ ንምድጋፍ'የ ዝገብሮ። ስለዚ ብሓጎስ'የ ዘበርክት"። ቀልቀላ፡ ብ "ጠቐምቲ" ሓሳኹ ዝተመልአ ስለዝኾነ፡ ኣብ ከርሲ ካልኦት ሕሙማን ኣትዩ ንዝተበከለ መዓንጣ ንምፍዋስ'ዩ ዘገልግል። ክላውድያ፡ እትገብሮ ምልጋስ ኣዝዩ ኣገዳሲ ምዃኑ'ያ ትርዳእ፡ ከምኡ ስለዝኾነ ድማ'ያ እትገብሮ። ቀልቀላ ግን እንታይ'ዩ ፍሉይ ዝገብሮ?
